Document ID: /roh_data/filtered/Bilingualer_Corpus_interleaved-it-rm.jsonl.gz/1838

This is a text translated from Italian to Rumantsch Grischun.
Comunicato del Governo del 14 ottobre 2010

Il Governo ha dato il via alla consultazione relativa al nuovo finanziamento degli ospedali, che dal 2012 andrà adeguato alle direttive della Confederazione. Il Governo ha inoltre deciso di rinunciare per il momento ad abrogare la limitazione della dispensazione di medicamenti da parte dei medici che era stata proposta. Esso ha anche posto in vigore con effetto al 1° gennaio 2011 la nuova legge sull'energia e ha approvato la nuova pianificazione quadro per le case di cura 2010. Infine, il Governo ha deciso che il 28 novembre non vi saranno oggetti cantonali in votazione e ha formulato la propria presa di posizione in merito a un oggetto di consultazione della Confederazione.

Aperta la consultazione sul nuovo finanziamento degli ospedali

Il finanziamento degli ospedali va ridisciplinato e adeguato alle direttive della Confederazione a partire dal 2012. Il Governo grigionese ha aperto la relativa procedura di consultazione sulla revisione parziale della legge sulla cura degli ammalati.

A partire dal 2012, l'indennizzo delle prestazioni mediche degli ospedali dovrà basarsi su forfetarie per caso riferite alle prestazioni, le cosiddette DRG (Diagnosis Related Groups). L'obiettivo consiste nel promuovere l'economicità e la concorrenza basata sulla qualità.

Un importante cambiamento del nuovo finanziamento degli ospedali consiste inoltre nel fatto che in futuro le spese d'investimento saranno incluse nelle forfetarie per caso. Questo significa che a partire dal 2012 gli ospedali dovranno finanziare da sé gli investimenti, con i ricavi correnti. Inoltre, ai sensi della parità di trattamento tra ospedali pubblici e privati, i Cantoni dovranno partecipare anche alle spese per il trattamento stazionario in ospedali privati figuranti su un elenco degli ospedali. Da parte loro, i pazienti potranno scegliere liberamente tra gli ospedali figuranti su un tale elenco.

Un'altra novità è rappresentata dal fatto che in futuro l'ente pubblico dovrà assumersi almeno il 55 percento delle forfetarie convenute tra gli ospedali e gli assicuratori malattia. L'attuazione nel Cantone dei Grigioni prevede che il Cantone si assuma l'87 percento e i comuni il 13 percento dei sussidi dell'ente pubblico agli ospedali. In questo modo, le spese supplementari a carico dell'ente pubblico vengono ripartite tra Cantone e comuni conformemente al rapporto di finanziamento medio attuale applicato per i sussidi agli investimenti e d'esercizio.

La documentazione relativa alla consultazione concernente la modifica del finanziamento degli ospedali è disponibile sul sito web del Dipartimento di giustizia, sicurezza e sanità all'indirizzo

www.djsg.gr.ch

. La consultazione durerà fino al 31 dicembre 2010.

Provvisoria rinuncia all'abrogazione della limitazione della dispensazione di medicamenti da parte dei medici

Il Governo grigionese rinuncia per il momento ad abrogare la limitazione della dispensazione di medicamenti da parte dei medici, attualmente esistente nel Cantone dei Grigioni. Esso ha preso atto dell'analisi delle prese di posizione relative al progetto di revisione parziale della legge sull'igiene pubblica.

Sulla base dell'analisi delle prese di posizione si deve partire dal presupposto che l'abrogazione posta in discussione della limitazione del diritto di dispensazione diretta da parte dei medici non è in grado di ottenere il consenso della maggioranza. Il Governo rinuncia quindi a elaborare un relativo disegno di revisione a destinazione del Gran Consiglio, fino a quando vi sarà chiarezza sulla futura regolamentazione di diritto federale.

Nella procedura di consultazione durata fino alla fine di agosto 2010, il Governo aveva proposto di abrogare la limitazione della dispensazione di medicamenti da parte dei medici nel Cantone dei Grigioni, introdotta nel 1984. Il motivo era dato dal fatto che negli altri Cantoni della Svizzera orientale questa dispensazione diretta è in generale permessa. Con l'abrogazione si intendeva rendere di nuovo più interessanti i Grigioni per i medici liberi professionisti.

Secondo la regolamentazione vigente, nel Cantone dei Grigioni i medici possono gestire una farmacia privata unicamente se esercitano la loro professione in una località dove non esiste una farmacia pubblica. I medici privi di autorizzazione alla gestione di una farmacia privata hanno unicamente il diritto di utilizzare medicamenti durante la consultazione, nonché di consegnare per ogni diagnosi la confezione originale più piccola del medicamento.

La nuova legge sull'energia entra in vigore all'inizio del 2011

Il Governo grigionese ha posto in vigore la revisione totale della legge sull'energia del Cantone dei Grigioni e la relativa ordinanza con effetto al 1° gennaio 2011. Il Gran Consiglio ha approvato la revisione totale il 20 aprile 2010, mentre il termine di referendum è scaduto inutilizzato il 28 luglio 2010.

Con la legge il Cantone vuole ridurre in modo duraturo il consumo di energie fossili e promuovere maggiormente il passaggio alle energie rinnovabili. La legge prevede di raggiungere gli obiettivi soprattutto riducendo a tappe il fabbisogno di energia termica massimo ammesso degli edifici. A questo scopo vengono anche incrementati i sussidi promozionali.

Approvata la nuova pianificazione quadro per le case di cura

Il Governo grigionese ha approvato la nuova "pianificazione quadro per le case di cura 2010" per la cura e l'assistenza stazionarie e semistazionarie di persone anziane nel Cantone. Viene così aggiornata ai sensi di una pianificazione continua la pianificazione quadro vigente, che risale al 2004.

Nella pianificazione quadro cantonale viene calcolato il fabbisogno teorico futuro di posti letto fino al 2025 per ciascuna delle 19 regioni di pianificazione. La pianificazione quadro funge anche da base per garantire sussidi cantonali agli investimenti per nuovi posti letto di cura, nonché per l'elenco cantonale delle case di cura. I calcoli del fabbisogno mostrano che in dodici regioni di pianificazione vi è un fabbisogno supplementare teorico di posti letto di cura e in due regioni un'eccedenza. Nelle cinque regioni rimanenti il fabbisogno corrisponde circa alla disponibilità attuale di posti letto. Il valore indicativo del fabbisogno di posti letto verrà fissato dall'attuale 25 percento della popolazione ultraottantenne ad al massimo il 22 percento nel 2025. La conseguente riduzione nel fabbisogno supplementare di posti letto di cura può però essere raggiunta unicamente se vengono messe a disposizione offerte sufficienti nel settore ambulatoriale. La prossima pianificazione quadro cantonale andrà presentata al Governo nel 2015.

Nessuna votazione cantonale il 28 novembre 2010

Il Governo grigionese ha preso atto del fatto che domenica 28 novembre 2010 saranno sottoposti a votazione popolare quali oggetti federali l'iniziativa popolare "Per l'espulsione degli stranieri che commettono reati (Iniziativa espulsione)", nonché il controprogetto diretto (Decreto federale del 10 giugno 2010 concernente l'espulsione e l'allontanamento, nel rispetto della Costituzione federale, degli stranieri che commettono reati) e l'iniziativa popolare "Per imposte eque. Basta con gli abusi nella concorrenza fiscale (Iniziativa per imposte eque)". Non verranno sottoposti a votazione oggetti cantonali.

Il Governo intende rimanere fedele alla tassazione forfetaria

Il Governo grigionese accoglie con favore il progetto di legge federale sull'imposizione secondo il dispendio e sostiene l'aumento del reddito minimo al settuplo del valore locativo proprio o della pigione, come proposto dalla Confederazione.

Come scrive il Governo nella propria presa di posizione a destinazione della Confederazione, la tassazione forfetaria è costantemente oggetto di critiche relative alla parità giuridica e la sua soppressione viene chiesta da più parti. Il Governo non condivide questa visione. La tassazione secondo il dispendio è di grande importanza per il Cantone dei Grigioni e va quindi assolutamente mantenuta. Il Governo sostiene perciò gli sforzi della Confederazione per contrastare con un controprogetto l'iniziativa cantonale presentata dal Cantone di San Gallo. Una soppressione della tassazione forfetaria potrebbe indurre persone facoltose tassate forfetariamente a trasferire all'estero il proprio domicilio.

Dai comuni e dalle regioni

Roveredo:

Viene approvata la revisione parziale dello Statuto comunale del Comune di Roveredo, decisa in occasione della votazione comunale del 29 agosto 2010.

Tenna:

al Comune di Tenna viene garantito un sussidio edilizio cantonale forfetario di 423'000 franchi per l'ampliamento dell'edificio scolastico.

Bergün/Bravuogn:

la revisione parziale della pianificazione locale del Comune di Bergün/Bravuogn decisa il 29 aprile 2010 viene approvata con una modifica relativa alla posizione del previsto garage sotterraneo dell'impianto di imbottigliamento dell'acqua minerale, nonché con direttive concernenti la pianificazione consecutiva nel settore della zona abitativa e artigianale.

Celerina/Schlarigna:

viene approvata la revisione parziale della pianificazione locale decisa il 29 marzo 2010 dal Comune di Celerina/Schlarigna.

Klosters-Serneus:

viene approvata la revisione parziale della pianificazione locale del Comune di Klosters-Serneus del 13 giugno 2010.

Vaz/Obervaz:

viene approvata la revisione parziale della pianificazione locale decisa il 29 novembre 2009 dal Comune di Vaz/Obervaz.

Sussidi cantonali a favore di diverse istituzioni

Fundaziun Pro Terra Engiadina:

fatto salvo il sussidio prospettato dalla Confederazione, alla Fundaziun Pro Terra Engiadina viene garantito un sussidio cantonale di al massimo 60'800 franchi per l'elaborazione delle basi per il progetto di sviluppo regionale "Agricultura e turissem: inavant in cumünanza".

Segel-Club St. Moritz:

il circolo velico di St. Moritz riceve un sussidio di al massimo 26'000 franchi dal Fondo per lo sport per la ristrutturazione della sede sociale.

Associazione Swiss O Week 2011 Flims-Laax:

l'Associazione Swiss O Week 2011 Flims-Laax viene sostenuta con un sussidio di al massimo 62'000 franchi dal Fondo per lo sport per l'acquisto di cartine per corsa d'orientamento.

Organo: Governo

Fonte: it Cancelleria dello Stato dei Grigioni

14.10.2010
Communicaziun da la regenza dals 14 d'october 2010

La regenza ha avert la consultaziun davart la nova finanziaziun dals ospitals. Per l'onn 2012 sto quella vegnir adattada a las directivas da la confederaziun. Ultra da quai ha la regenza concludì da renunziar per entant a l'aboliziun da la restricziun proponida da la dispensaziun directa da medicaments tras la media u tras il medi. Dal rest ha ella mess en vigur la nova lescha d'energia per il 1. da schaner 2011 e deliberà la nova planisaziun generala da las chasas da tgira 2010. La finala ha la regenza decidì ch'i na dettia nagina votaziun davart projects chantunals ils 28 da november sco er formulà sia posiziun tar ina consultaziun federala.

Avert la consultaziun davart la nova finanziaziun dals ospitals

La finanziaziun dals ospitals sto vegnir reglada da nov ed adattada per l'onn 2012 a las directivas da la confederaziun. La regenza grischuna ha deliberà la consultaziun correspundenta tar la revisiun parziala da la lescha per promover la tgira da persunas malsaunas.

A partir da l'onn 2012 duai l'indemnisaziun dals tractaments medicinals en ils ospitals sa basar da nov sin las uschenumnadas DRG (Diagnosis Related Groups), vul dir sin pretschs pauschals pro cas che sa drizzan tenor la prestaziun. La finamira è quella da promover la rentabilitad e la concurrenza da qualitad.

Ina midada essenziala da la nova finanziaziun dals ospitals è ch'ils custs d'investiziun èn cuntegnids en il futur en las pauschalas pro cas. Quai vul dir ch'ils ospitals ston finanziar sezs las investiziuns or dals retgavs currents a partir da l'onn 2012. Ultra da quai ston ils chantuns er sa participar – en il senn d'in tractament egual dals ospitals publics e dals ospitals privats – als custs d'in tractament staziunar en in ospital privat, sche quel sa chatta sin ina glista d'ospitals. Viceversa pon las pazientas ed ils pazients tscherner libramain in dals ospitals che figurescha sin ina glista d'ospitals.

In'ulteriura novaziun è quella ch'il maun public sto surpigliar en l'avegnir almain 55 pertschient da las pauschalas che vegnan fixadas tranter ils ospitals e las assicuranzas da malsauns. La realisaziun en il chantun Grischun prevesa ch'il chantun surpiglia 87 pertschient e che las vischnancas surpiglian 13 pertschient da las contribuziuns dal maun public als ospitals. Uschia vegnan ils custs supplementars dal maun public repartids sin il chantun e sin las vischnancas confurm a la media da la finanziaziun actuala da las contribuziuns d'investiziun e da las contribuziuns da gestiun.

Ils documents da la consultaziun tar la midada da la finanziaziun dals ospitals stattan a disposiziun sin la pagina d'internet dal departament da giustia, segirezza e sanadad

www.djsg.gr.ch

. La consultaziun dura fin ils 31 da december 2010.

Renunzia provisorica a l'aboliziun da la restricziun da la dispensaziun directa da medicaments tras la media u tras il medi

La regenza grischuna renunzia per entant d'abolir puspè la restricziun da la dispensaziun directa da medicaments tras la media u tras il medi ch'exista en il Grischun. Ella ha prendì enconuschientscha da l'evaluaziun da la consultaziun correspundenta tar il sboz d'ina revisiun parziala da la lescha da sanadad.

Sin basa da l'evaluaziun da las respostas da la consultaziun ston ins partir dal fatg che l'aboliziun da la restricziun da la dispensaziun directa da medicaments tras la media u tras il medi ch'è vegnida messa en discussiun na vegnia betg sustegnida d'ina maioritad. Fin che la regulaziun futura da la lescha federala è clera, renunzia la regenza per entant d'elavurar in project da revisiun correspundent per mauns dal cussegl grond.

En la consultaziun che ha durà fin la fin d'avust 2010 ha la regenza proponì d'abolir puspè la restricziun da la dispensaziun directa da medicaments tras la media u tras il medi ch'è vegnida introducida l'onn 1984 en il Grischun. Il motiv è stà il fatg che la dispensaziun directa da medicaments è permessa en general a las medias ed als medis dals auters chantuns da la Svizra orientala. L'aboliziun duess puspè render il Grischun pli attractiv per medias e per medis che pratitgeschan sin agen quint.

La regulaziun vertenta prescriva che medias e medis en il Grischun dastgan manar in'apoteca privata mo, sche la pratica sa chatta en ina vischnanca che n'ha betg in'apoteca publica. Las medias ed ils medis che n'han betg ina permissiun per manar in'apoteca privata èn mo autorisads da duvrar medicaments durant la consultaziun sco er da consegnar per mintga diagnosa l'unitad originala la pli pitschna d'in medicament.

La nova lescha d'energia entra en vigur il cumenzament da l'onn 2011

La regenza grischuna ha mess en vigur per il 1. da schaner 2011 la lescha d'energia dal chantun Grischun ch'è vegnida revedida totalmain e l'ordinaziun correspundenta. Il cussegl grond aveva approvà la revisiun totala ils 20 d'avrigl 2010 ed il termin da referendum è scadì ils 28 da fanadur 2010 senza ch'i saja vegnì fatg in referendum.

Cun questa lescha vul il chantun Grischun reducir en moda persistenta il consum d'energias fossilas e promover pli fitg la midada vi sin energias regenerablas. Questa lescha prevesa da cuntanscher las finamiras en spezial cun reducir en etappas il basegn d'energia termica maximalmain admissibel tar edifizis. Per cuntanscher quai vegnan er augmentadas las contribuziuns da promoziun.

Deliberà la nova planisaziun generala chantunala da las chasas da tgira

La regenza grischuna ha deliberà l'uschenumnada "planisaziun generala da las chasas da tgira 2010" per la tgira e per l'assistenza staziunara e parzialmain staziunara da persunas attempadas en il chantun. Cun quella vegn actualisada la planisaziun generala vertenta da l'onn 2004 en il senn d'ina planisaziun successiva.

En la planisaziun generala chantunala da las chasas da tgira vegn calculà per mintgina da las 19 regiuns da planisaziun il basegn da letgs teoretic futur fin l'onn 2025. La planisaziun generala serva er sco basa per conceder contribuziuns d'investiziun a novs letgs da tgira sco er per la glista chantunala da las chasas da tgira. Las calculaziuns dal basegn mussan ch'igl exista in basegn teoretic supplementar da letgs da tgira en 12 regiuns da planisaziun ed in surpli da letgs en 2 regiuns. En las ulteriuras 5 regiuns correspunda il basegn circa a la disponibladad actuala da letgs. La valur directiva dal basegn da letgs da la populaziun che ha 80 onns e dapli d'actualmain 25 pertschient vegn fixada fin l'onn 2025 a maximalmain 22 pertschient. La reducziun dal basegn supplementar da letgs da tgira che resulta da quai po dentant mo vegnir cuntanschida, sch'i vegnan messas a disposiziun avunda purschidas en il sectur ambulant. La proxima planisaziun chantunala generala duai vegnir suttamessa a la regenza l'onn 2015.

Nagins projects chantunals da votaziun ils 28 da november 2010

La regenza grischuna ha prendì enconuschientscha dal fatg che l'iniziativa dal pievel "per il repatriament da las persunas estras criminalas (iniziativa per il repatriament)" sco er il cuntraproject davart l'expulsiun e la spedida da persunas estras criminalas en il rom da la constituziun federala e l'iniziativa dal pievel "Per taglias gistas. Fin cun l'abus en la concurrenza fiscala (iniziativa per taglias gistas)" vegnan suttamess sco projects federals a la votaziun dal pievel da dumengia, ils 28 da november 2010. Quest di na vegni votà davart nagins projects chantunals.

La regenza vul mantegnair la taxaziun pauschala

La regenza grischuna beneventa il sboz da la lescha federala davart la taxaziun tenor las expensas. Ella sustegna l'augment da l'entrada minimala sin set giadas la valur da l'atgna locaziun u dal tschains da locaziun sco ch'el vegn proponì da la regenza.

Sco che la regenza scriva en sia resposta da consultaziun a la confederaziun vegn la taxaziun pauschala adina puspè crititgada sut l'aspect da l'egualitad giuridica ed i vegn pretendì ch'ella vegnia abolida. La regenza na va betg d'accord cun questa valitaziun. La taxaziun tenor las expensas è da gronda impurtanza per il chantun Grischun e sto vegnir mantegnida sur mort e fin. Pervia da quai sustegna la regenza las stentas da la confederaziun da cumbatter l'iniziativa dal chantun Son Gagl cun ina cuntraproposta. La consequenza da l'aboliziun da la taxaziun pauschala pudess esser che persunas ritgas pauschalisadas pudessan spustar lur domicil a l'exteriur.

Da vischnancas e da regiuns

Roveredo:

La revisiun parziala da la constituziun communala da la vischnanca da Roveredo, concludida da la radunanza communala ils 29 d'avust 2010, vegn approvada.

Tenna:

A la vischnanca da Tenna vegn garantida ina contribuziun chantunala da construcziun da pauschalmain 423'000 francs per midar e per engrondir la chasa da scola.

Bravuogn:

La revisiun parziala da la planisaziun locala, concludida da la vischnanca da Bravuogn ils 29 d'avrigl 2010, vegn approvada cun ina midada che concerna la situaziun da la garascha sutterrana da l'implant per embuttigliar aua minerala sco er cun prescripziuns per la planisaziun consecutiva en il sectur da la zona d'abitar e da mastergn prepostada.

Schlarigna:

La revisiun parziala da la planisaziun locala da la vischnanca da Schlarigna, ch'è vegnida concludida ils 29 da mars 2010, vegn approvada.

Claustra-Serneus:

La revisiun parziala da la planisaziun locala da la vischnanca da Claustra-Serneus dals 13 da zercladur 2010 vegn approvada.

Vaz:

La revisiun parziala da la planisaziun locala da la vischnanca da Vaz, ch'è vegnida concludida ils 29 da november 2009, vegn approvada.

Contribuziuns chantunalas a differentas instituziuns

Fundaziun Pro Terra Engiadina:

A la fundaziun "Pro Terra Engiadina" vegn garantida ina contribuziun chantunala da maximalmain 60'800 francs per elavurar la basa dal project per il svilup regiunal "Agricultura e turissem: inavant in cumünanza". Quai cun resalva che la confederaziun paja sia contribuziun garantida.

Club da bartgas a vela da San Murezzan:

Per restaurar la chasa dal club survegn il club da bartgas a vela da San Murezzan ina contribuziun da maximalmain 26'000 francs or dal fond da sport.

Uniun Swiss O Week 2011 Flem-Laax:

L'acquisiziun da chartas per la cursa d'orientaziun da l'uniun "Swiss O Week 2011 Flem-Laax" vegn sustegnida cun ina contribuziun da maximalmain 62'000 francs or dal fond da sport.

Gremi: regenza

Funtauna: rg chanzlia chantunala dal Grischun

14.10.2010